Vita:Marina Ivanovna Cvetajeva

message: Nagy szócikké akarom fejleszteni, kérek mindenkit, egy hétig ne nyúljon a meglevő csonkhoz! Köszönettel: – Pagony vita 2010. március 2., 10:26 (CET)
replies: text: Még 4-5 nap türelmet kérek, allapon dolgozom. – Pagony vita 2010. március 9., 18:20 (CET)
thread_title: Fejlesztés

message: Miért ragaszkodsz a pravoszlávhoz? Miért ne legyen ortodox? – maxval 2010. július 18., 19:47 (CEST)
Azért, mert ez is létező megnevezés a magyarban, azt pedig egyenesen nevetségesnek tartom, hogy egy orosz önmegnevezést görögre magyarítsunk. Ne folytassuk ezt a vitát, kérlek: ragaszkodom a pravoszláviához. – Pagonyfoxhole 2010. július 18., 19:58 (CEST)
*Nincs igazad. Maga az Orosz Ortodox Egyház is ÍGY nevezi magát MAGYARUL, lásd! Miért vitatod el a magyarországi orosz ortodoxok jogát, hogy magyarul úgy nevezzék magukat, ahogy ők jónak látják? Ráadásul ők kifejezetten ellenzik a "pravoszláv" szó használatát magyarul. Indokold meg! Ellenkező esetben visszteszem az ortodoxot. – maxval 2010. július 18., 20:09 (CEST)
Amikor utoljára belegondoltam, Cvetajeva nem magyarországi orosz ortodox volt, hanem oroszországi orosz pravoszláv, sőt a nagyapja oroszországi orosz pravoszláv pópa. Ha pedig százszor visszateszed, én százegyszer fogom visszaállítani, úgyhogy semmi értelme. – Pagonyfoxhole 2010. július 18., 20:33 (CEST)
*S miért? Az orosz ortodoxok magyarul NEM használják a pravoszláv szót. Te miért akarod felülírni az orosz ortodoxok e döntését? – maxval 2010. július 18., 21:16 (CEST)
thread_title:  Pravoszláv 

message: Még a bevezetőben olvastam, hogy a filmtechnikát beemelte a költészetbe, és nagyon kíváncsi lettem, mi lehet ez. De a cikket elolvasva sem tudom, miről lehet szó. Netán a verseinek töredezett, szaggatott, „svenkelő” mivoltáról? Ha igen, akkor a bevezetőt valahogy finomítani kellene, mert így úgy olvasható, mintha tudatosan filmes képkezelési eszközöket alkalmazott volna a verseire, holott ez csak hasonlat, miszerint versei helyenként filmszerűek, a filmekével rokonítható a láttatási módjuk. De lehet, hogy rosszul értek valamit. Pasztilla 2011. január 18., 20:06 (CET)
Jól gondolod, egyszer talán visszatérek rá, de most inkább kiveszem a bevezető levegőjében lógó utalást. – Pagonyfoxhole 2011. január 18., 23:36 (CET)
thread_title:  Filmtechnikai kérdés 

message: A :Kategória:LMBT költők, írók arra hivatkozlással lett törölve, hogy "vitatott a szexuális irányultság, LMBT ki". Ehhez képest a szöveg egyértelműen, forrással alátámasztva: "megkeseredett leszbikus kapcsolatnak"-ként írja le Szofja Jevgenyevna Gollidej színésznővel folytatott kapcsolatát, és a Szofija Parnokkal folytatott viszony is mint szerelmi viszony jelenik meg a szövegben (forrásolva). Az angol wikipédia részletesebb információkat közöl a kapcsolatokról, és egyértelműen besorolja a biszexuális kategóriába a költőnőt. Ahhoz, hogy valakinek "vitatott" legyen a szexuális irányultsága, a most szereplő életrajzi adatokat cáfoló források szükségesek. Javaslom addig is a kategória visszaállítását. --tdombos vita 2011. március 28., 17:57 (CEST)
replies: text: Igen, Gollidejről megfeledkeztem, Parnokot tartottam szem előtt. Egyébként nagyjából úgy áll a helyzet, hogy semmit sem tudunk biztosan. A művek, írásos emlékek tanúsága nem százszázalékos, a kutatók meg szekértáborokat alkotnak: az "otthoniak" nem szívesen adják a voksukat a biszexualitásra, mert a szakma még ma is kigolyózza őket. De ha már magam fogalmaztam úgy, ahogy Gollidejnél, visszaállítom. --Pagonyfoxhole 2011. március 28., 18:12 (CEST)
Irányadó: Wikipédia:LMBT-irányelv. Én is gondolkodóba estem ezügyben, mert az irányelv azt mondja, hogy a vitatottság esetén részletezni kellene a vitákat. Viszont ha már erre jársz, jó lenne, ha benéznél a Kategóriajavaslatok lapon dúló vitába élő személyek LMBT-besorolása kapcsán. Ott az egyik szerkesztő aztán törlésre jelölte az egész LMBT kategóriát, aztán kiderült, hogy csak élők esetén tartja problémásnak a besorolást (holott az irányelv eléggé megnyugtatóan rendezte ezt szerintem). Bennófogadó 2011. március 28., 18:03 (CEST)
thread_title:  Biszexualitás 

message: Szőke Katalin: Marina (magyar nyelven). Új Könyvpiac, 2007. július 5. (Hozzáférés: 2010. március 15.)
replies: text: Ma visszahoztam a linkjét a webarchive-ból. – Vadaro vita 2015. július 26., 10:34 (CEST)
http://cvetaeva.ru/ivanovo/index.html
replies: text: :Nagyon köszönöm, Vadaro, ügyesebb vagy nálam! :) --Pagony foxhole 2015. július 26., 12:26 (CEST)

text: : :-) --Vadaro vita 2015. július 26., 21:16 (CEST)
thread_title:  Nemlétezőweboldal